[{"text_idx": "#000001", "text": "La vero pri la ovoj"}, {"text_idx": "#000002", "text": "C\u0302iu ovo kiu atingas la superbazaron, malgrau\u0306 ties naiva aspekto, povus rakonti longan historion, la kas\u0302itan historion de la nekalkuleblaj vivoj forrabitaj de la ov-industrio."}, {"text_idx": "#000003", "text": "La procezo de ekspluatado komencig\u0302as ekde la naskig\u0302o mem. Tiel, el la fekunditaj ovoj lasitaj por la obtenado de ontaj ovdonaj kokinoj, nur naskig\u0302os c\u0302irkau\u0306 50% da virkokidoj. C\u0302i tiuj, malhavante komercan valoron pro aparteno al raso netau\u0306ga por la viando-produktado, estas forj\u0302etitaj (kun vivo) en neniigilon au\u0306 formetitaj en kontenerojn kie ili mortas pro asfiksio. Dume, iliaj fratinoj atendas kos\u0302maran vivon kiel sklavinoj de la ov-industrio."}, {"text_idx": "#000005", "text": "Poste, la junaj kokinoj vivos en etaj kag\u0302oj kies areo estas pli malgranda ol kajerfolio. Dekoj au\u0306 centmiloj da tiaj kag\u0302oj disponig\u0302as en senfinaj vicoj kaj metalaj stangoj en la interno de grandaj birdejoj."}, {"text_idx": "#000006", "text": "La kokinoj tute ne povas movig\u0302i, sen spaco por streci siajn flugilojn, kaj piedojn, en dau\u0306ra kontakto kun la stangoj de ilia karcero, ili suferas vundojn kaj deformitaj\u0302ojn. Tiel, multaj el ili havas gravajn infekciojn kaj nutro-mankojn netraktitajn, kiuj ofte kondukas ilin en malrapidan kaj angoran morton"}, {"text_idx": "#000007", "text": "Aliflanke, kun la celo pliigi la ov-produktadon, en la interno de la birdejoj, la artefarita lumigado c\u0302iam c\u0302eas, malpermesante la ripozon de la bestoj."}, {"text_idx": "#000008", "text": "Ankau\u0306 oftas la ekstreme kruela praktiko de la tiel nomata \u201cperforta alivestig\u0302o\u201d: C\u0302ar en natura stato la kokinoj pliigas la produktadon de ovoj g\u0302is komenco de la printempo, oni s\u0302ajnigas la alvenon de la vintro kaj de printempo tute artefarite. En unua fazo la kokinoj estas senigataj de mang\u0302aj\u0302o kaj lumo dum 14 tagoj. Post tiuj hontaj kondic\u0302oj kelkaj mortos kiel viktimoj de la terura streso kaj manko de nutraj\u0302oj, dum la postvivantoj estos perdintaj inter 20-28% da korpa pezo kaj la tuta plumaro. Post tio c\u0302i, venas la dua fazo, la s\u0302ajnigo de la printempo, donante al ili sufic\u0302e da mang\u0302aj\u0302oj kaj lumo."}, {"text_idx": "#000009", "text": "Kiam, post du jaroj pli malpli, la ovoproduktado de la kokinoj reduktig\u0302as, c\u0302i tiuj ne plu estas mondonaj kaj g\u0302iaj ekspluatitaj korpoj estas sendataj al buc\u0302ejo por gajni lastan monprofiton vendante la karnon."}, {"text_idx": "#000010", "text": "C\u0302iu ovo vendata, sen esceptoj, kunhavas la ekspluatadon kaj morton de kokinoj uzitaj kiel produktiloj, inkluzive de la ovoj nomataj \u201ckamparaj\u201d au\u0306 certigitaj kiel \u201cekologiaj\u201d, c\u0302ar, kvankam la ekspluatado kaj vivkondic\u0302oj estos malpli kruelaj au\u0306 ne tiel ekstremaj, same okazas la dekomenca ekstermado de la virkokidetoj, la bestoj ankau\u0306 estas uzitaj kiel nuraj rimedoj sen pensi pri iliaj interesoj kaj necesoj, kaj fine c\u0302iuj kokinoj, sendistinge, estas murdataj en buc\u0302ejo kiam la ovproduktado reduktig\u0302as."}, {"text_idx": "#000011", "text": "La kokinoj estas bestoj el akra sentemo kaj granda societemo, kun malsamaj personecoj kaj ric\u0302a emocia repertuaro. La homoj konvertis iliajn vivojn en inferon el neimagebla sufero. Ilia senfunda doloro ig\u0302as nevidebla malantau\u0306 la muroj de la birdo-ekspluatado."}]